open-index/open-wikipedia-markdown huggingface dataset:
Црвено Море (област)

**Областа Црвено Море** (   ) ― една од 27-те области (гувернерства) во Египет. Сместена помеѓу Нил и Црвеното Море на југоисток од земјата, нејзината јужна граница е дел од границата на Египет со Судан. Нејзин главен град и најголем град е Хургада.

## Општински единици
Областа е поделена на општински единиции со вкупно проценето население заклучно со јули 2017 година од 361.480. Во случајот со Областа Црвено Море, некои се целосно урбани, некои се целосно рурални, а некои се комбинација од рурални и урбани.

## Географија
Областа Црвено Море се граничи на север со Областа Суец, на исток со Црвеното Море и на запад со областите Асуан, Кена, Сохаг, Асјут, Миња и Бени Суејф. На југ се граничи со Вилаетот Црвено Море на Судан. Ја содржи спорната територија на Халаибскиот Триаголник, вклучувајќи ги и Островите Сијал.

## Население
Областа Црвено Море забележува голем процент на зголемување на населението во последните децении.

## Тешки индустриски зони
Според египетската Управа за инвестиции и слободни зони, подредена на Министерството за инвестиции и меѓународна соработка, следните индустриски зони се наоѓаат во оваа област:

* Бернес 1
* Бернес 2
* Алаки 1
* Алаки 2

## Економија
Брегот е туристичко одредиште. Од раните 1980-ти, Хургада е познато одредиште за љубителите на плажите и нуркачите. Туризмот расте и во јужните градови Ал-Кусајр, Сафага и Марса Алам. Покрај бројните хотели и туристички градби во средиштата се наоѓаат во Ал-Бахр ал-Ахмар 2 службени природни резервати треба да се развијат за туризам или. Националниот парк Вади ал-Гамал (Долината на камилите) во Хамата во близина на градот Марса Алам и Националниот парк Гебел Елба во спорниот Халаибски Триаголник северно од градот Халаиб. Покрај силната туристичка индустрија, постои и голема крајбрежна рибарска индустрија. Околината, која се протега над покраината, е богата со минерали, како на пример со фосфати. Регионот Рас Гариб содржи 70% од египетското производство на нафта.

## Наводи

## Надворешни врски

* Службена мрежна страница на Областа Црвено Море (англиски)
* „Вести на Ел Ватан“   - вести за Областа Црвено Море

Категорија:Области во Египет
Категорија:Статии со извори на арапски (ar)
Категорија:Координати на Википодатоците
Асуан (област)

**Област Асуан** — една од областите во Египет. Оваа е најјужната област во Горен Египет, а нејзин главен град е Асуан.

Областа Асуан се граничи со Ќена на север, со областа на Црвеното Море на исток, со областа Нова долина на запад и со  Северен Судан на југ. Има население од 1.394.687 жители (2014), а зафаќа површина од 62.726&nbsp;км2.

## Преглед
Стапката на сиромаштија е повеќе од 60% во оваа област, но неодамна биле обезбедени некои мрежи за социјална заштита во форма на финансиска помош и можности за работа. Финансирањето било координирано од Министерството за финансии на земјата и со помош од меѓународни организации.

## Општински поделби
Областа е поделена на следните општински поделби за административни цели со вкупно проценето население заклучно со јули 2017 година од 1.481.446. Во некои случаи има марказ и кисма со истото име.

## Население
Според проценките на населението од 2015 година, мнозинството жители во областа живеат во рурални области, со стапка на урбанизација од само 42,3%. Од проценетите 1.431.488 луѓе кои живеат во областа, 826.543 луѓе живеат во руралните области наспроти само 604.945 во урбаните области.

## Градови
мини|Шарени куќи на островот Хеиса
Следниве градови се во областа Асуан.
* Асуан
* Едфу
* Ел Басалија
* Ел Радисија - الرديسية
* Ком Омбо
* Нов Асуан
* Нова Калабша
* Себаја

## Индустриска зона
Според египетскиот управен орган за инвестиции и слободни зони (ГАФИ), во врска со Министерството за инвестиции (МВР), постои индустриска зона наречена Ел Шалат сместена во оваа област.

## Важни локации
* Абу Симбел
* Калабша
* Некеб
* Некен

## Поврзано
* Области во Египет

## Наводи

## Надворешни врски
* Официјална веб-страница на англиски јазик   
* Вести на Ел Ватан од областа на Асуан 

Категорија:Области во Египет
Категорија:Статии со извори на арапски (ar)
Категорија:Координати на Википодатоците
Градиште (Лактиње)

**Градиште** — археолошко наоѓалиште во охридското село Лактиње, Општина Дебрца. Претставува опидум (утврдена населба) од доцната антика.

Се наоѓа на околу 2&nbsp;км јужно од селото и северно од патот што води кон планината Зајгазица. Се простира на зарамнета падина по чија површина се забележуваат остатоци од тврдински ѕид и фрагменти од градбена и садова керамика.

## Поврзано
* Манастир — населба и црква од средниот век
* Мега — населба од средниот век

## Наводи
Мега (Лактиње)

**Мега** — археолошко наоѓалиште во охридското село Лактиње, Општина Дебрца. Претставува населба од средниот век.

Се наоѓа на околу 3&nbsp;км југозападно од селото и лево од патот за планината Зајгазица. На просторот обраснат со шума се забележуваат урнатини од градби градени од камен и кал, фрагменти од керамички садови и згура од топено железо.

## Поврзано
* Градиште — опидум (утврдена населба) од доцноантичко време
* Манастир — населба и црква од средниот век

## Наводи
Манастир (Лактиње)

**Манастир** — археолошко наоѓалиште во охридското село Лактиње, Општина Дебрца. Претставува населба и црква од средниот век.

Се наоѓа на околу 8&nbsp;км западно од селото и 3&nbsp;км источно од Песочанска Река (Радомирска Река), преку врвот Славеј, на мала падина која денес е обрасната со густа растителност. На просторот се забележуваат урнатини од градба - црква со крстовидна основа. Северно од овој простор, теренот упатува на постоење на мала населба.

## Поврзано
* Градиште — опидум (утврдена населба) од доцноантичко време
* Мега — населба од средниот век

## Наводи
Лелешница (Лескоец)

**Лелешница** — археолошко наоѓалиште во охридското село Лактиње, Општина Дебрца. Претставува некропола и доцната антика.

На северозападниот крај на селото, во нивите и бавчите и варниците, на длабочина од 1,5&nbsp;м е откриен гроб граден од мермерни плочи. Во него имало два черепа и коски од долни екстремитети, а од прилози една мала бронзена монета. На овој простор мештанинот Наум Базгалоски нашол керамички сад - грне со три држалки.

Наодите се чуваат во Заводот и музеј во Охрид.

## Поврзано
* Белио — населба од средниот век
* Горица — населба од неолитското, бронзеното и доцноантичкото време и средновековна некропола
* Св. Никола — црква и некропола од средниот век
* Св. Петкина Нива — некропола од римското време
* Св. Спас — црква и некропола од срецниот век
* Сред Село — населба од неолитот

## Наводи
Св. Петкина Нива (Лескоец)

**Св. Петкина Нива** — археолошко наоѓалиште во охридското село Лактиње, Општина Дебрца. Претставува некропола и римско време.

На околу 3&nbsp;км североисточно од селото, во непосредната близина на раскрсницата Лескоец-Стар Лескоец-Велгошти, со земјоделските работи селаните откопале и уништиле повеќе гробови. Во еден гроб биле најдени два керамички сада и една бронзена монета.

Еден од садовите се чува во Заводот и музеј во Охрид.

## Поврзано
* Белио — населба од средниот век
* Горица — населба од неолитското, бронзеното и доцноантичкото време и средновековна некропола
* Лелешница — некропола од доцноантичкото време
* Св. Никола — црква и некропола од средниот век
* Св. Спас — црква и некропола од срецниот век
* Сред Село — населба од неолитот

## Наводи
Сред Село (Лескоец)

**Сред Село** — археолошко наоѓалиште кај охридското село Лактиње, Општина Дебрца. Претставува населба и неолитот.

Во старото село Лескоец, кое денес е целосно напуштено, во 1954 г. селанецот Димко Козалевски при орањето на нивата нашол поголема стрелка од кремен, која на задната страна била аглесто проширена.

## Поврзано
* Белио — населба од средниот век
* Горица — населба од неолитското, бронзеното и доцноантичкото време и средновековна некропола
* Лелешница — некропола од доцноантичкото време
* Св. Никола — црква и некропола од средниот век
* Св. Петкина Нива — некропола од римското време
* Св. Спас — црква и некропола од срецниот век

## Наводи
Градиште (Мраморец)

**Градиште** или **Кутлиња** — археолошко наоѓалиште во охридското село Мраморец, Општина Дебрца. Претставува збег (утврдена населба) и доцната антика.

Кутлиња е доминантен рид што се издига на околу 2&nbsp;км југозападно од селото. Врвот му е зарамнет, а околу него се забележуваат остатоци од тврдински ѕид. Под врвот се простира зарамнета површина со две плитки котлинки една до друга, во правец југоисток-северозапад. По површината се забележуваат фрагменти од градбена и садова керамика.

## Поврзано
* Мрамор — некропола од средниот век
* Рупи — топилница од доцноантичко време

## Наводи
Рупи (Мраморец)

**Рупи** — археолошко наоѓалиште во охридското село Мраморец, Општина Дебрца. Претставува топилница од доцната антика.

На 3&nbsp;км југоисточно од селото, на една пространа падина високо во планинскиот предел се среќава множество згура од топена железна руда, фрагменти од керамички садови, питоси и градежен материјал.

## Поврзано
* Градиште - Кутлиња — утврдена населба (збег) од доцноантичко време
* Мрамор — некропола од средниот век

## Наводи
Лаишта (Ново Село)

**Лаишта** — археолошко наоѓалиште во охридското село Ново Село, Општина Дебрца. Претставува гробница од римско време.

Се наоѓа на околу 2&nbsp;км југозападно од селото и на околу 50&nbsp;м од магистралниот пат Охрид - Кичево (А2). Претставува елипсовидна тумба со правец на протегање југ-север. Во нејзиниот југоисточен дел случајно е откриен архитектонски објект поставен во правец исток-запад. 

Најверојатно претставува ѕидана гробница со сводеста конструкција. Ѕидовите се градени од тули и малтер во комбинација со бигорни камења. Внатрешниот дел од гробницата е малтерисан. Во источниот дел има отвор со димензии од 0,60 × 0,88&nbsp;м.

## Поврзано
* Црква — црква и некропола од средниот век
* Црква - Бело Гумно — црква од средниот век

## Наводи
Бело Гумно (Ново Село)

**Бело Гумно** или **Црква** — археолошко наоѓалиште во охридското село Ново Село, Општина Дебрца. Претставува црква од средниот век.

Се наоѓа на околу 3&nbsp;км северозападно од селото. Во северниот дел од просторот се забележуваат урнатини од градби меѓу кои најзабележливата е градена од поголеми блокови на кршен камен и е со насоченост исток-запад. Се претпоставува дека се работи за остатоци од црква.

## Поврзано
* Лаишта — гробница од римско време
* Црква — црква и некропола од средниот век

## Наводи
Стара зграда на Рускиот конзулат во Битола

**Зграда на Рускиот конзулат** — архитектонска знаменитост во градот Битола. Се наоѓа на улица Климент Охридски бр. 37 и Пеце Матичевски бр. 31 и е прогласена за споменик на културата. 

## Историја
Зградата е изградена во 1905 година за Рускиот конзулат во градот. Во 1915 година конзулатот бил затворен.

## Архитектура
Зградата е една од најтипичните за архитектурата на почетокот на дваесеттиот век. Има јасни влијанија на неоренесансната и неокласичната архитектура во поделбата на фасадата, распоредот на отворите, украсите и односот на модулите вертикално и хоризонтално.

## Наводи

Категорија:Култура на Битола
Категорија:Историја на Битола
Категорија:Знаменитости во Битола
Категорија:Згради и градби во Битола
Категорија:Културно наследство на Македонија во Општина Битола
Депс (филм)

**„Депс“** — хрватски и југословенски филм од 1974 година, во режија Антун Врдољак, кој е автор и на сценариото. Главните улоги ги играат: Беким Фехмиу, Милена Дравиќ, Фабијан Шоваговиќ, Реља Башиќ, Звонко Лепетиќ, Мато Ерговиќ, Зденка Хершак и Крешимир Зидариќ. Снимен во ноќен градски амбиент (пусти улици, зачадени барови, полициска чекалница итн.) со одличната камера на Вјенцеслав Орешковиќ и со џезерската музика на Алфи Кабиљо, „Депс“ со својата тематика бил атипичен филм за своето време и претставува социолошка критика на општеството и на репресивните органи кои не трпат поинакво мислење. За својата улога, Милена Дравиќ била наградена со „Сребрена арена“ на Пулскиот филмски фестивал. 

## Синопсис
Во центарот на Загреб е ограбена Кредитната банка. Полициските инспектори се сомневаат дека грабежот е дело на 36-годишниот криминалец Депс (го игра Фехмиу). Ноќта кога Депс пристигнува во градот, полицијата го следи неговото возило, но тој успева да им побегне на двајцата инспектора, а потоа прави неред во еден ноќен клуб. Сепак, најпосле, тој е уапсен и одведен во полициската станица каде не го признава грабежот. Депс е сомнителен зашто има богато криминално минато: тој бил повеќепати осудуван и бил в затвор дури 15 години. Во меѓувреме, тој ја запознава убавата девојка Лела (ја игра Дравиќ), се заљубува во неа и набргу тие почнуваат заеднички живот, но тие немаат мир од полицијата, која често го посетува нивниот стан. За време на идентификацијата, банкарската службеничка не го препознава Депс, па полицијата е принудена да го ослободи, а главниот полициски инспектор (го игра Шоваговиќ) сфаќа дека Депс навистина се обидува да започне чесен живот и му нуди работа како возач на камион. На крајот од филмот, Депс ја продава семејната куќа и заедно со Лела заминува на пат со својот камион.

## Наводи

Категорија:Хрватски филмови
Категорија:Југословенски филмови
Категорија:Филмови од 1974 година
Категорија:Филмови на хрватски јазик
Категорија:Филмови на Антун Врдољак
Категорија:Филмови со Беким Фехмиу
Категорија:Филмови со Милена Дравиќ
Категорија:Филмови со Фабијан Шоваговиќ
Категорија:Филмови со Реља Башиќ
Категорија:Филмови со Звонимир Лепетиќ
Категорија:Филмови со Мато Ерговиќ
Категорија:Филмови со Зденка Хершак
Категорија:Филмови со Крешимир Зидариќ
Категорија:Криминалистички филмови
Категорија:Филмови чие дејствие се одвива во Загреб
Категорија:Филмови на Јадран филм
Стара зграда на Српскиот конзулат во Битола

**Зграда на Српскиот конзулат** — архитектонска знаменитост во градот Битола. Се наоѓа на улицата „Св. Кирил и Методиј“ бр. 18.

## Историја
Зградата е изградена кон крајот на XIX век. Таму се наоѓал Српскиот конзулат во градот.

## Архитектура
Објектот се состои од подрум, приземје и кат. Неокласичните фасади се поделени со пиластри, корнизи и симетрично поставени прозорски отвори.

## Наводи

Категорија:Култура на Битола
Категорија:Историја на Битола
Категорија:Знаменитости во Битола
Категорија:Згради и градби во Битола
Состав на советот на Град Скопје (2017-2021)

## Избори

## Членови
;СДСМ и коалицијата
:Билјана Секуловска Габер
:Љубица Јанчева
:Васко Лазаревски
:Бесим Љимани
:Игор Вељаноски
:Анжелика Апсис
:Менка Гугулевска
:Петар Шапе
:Бојан Ивановиќ
:Христа Најданов
:Славче Јовановски
:Соња Глинџарска
:Драги Давчевски
:Агон Саити
:Михаела Иванова
:Бранко Георгиевски
:Константин Кратовалиев
:Арзу Камбер
:Верица Филиповска
:Aлександра Јованоска
:Ќамуран Реунаерт
;ВМРО ДПМНЕ и коалицијата
:Ирена Мишева
:Мухамед Амети
:Михајло Маневски
:Јован Лазарев
:Светлана Колариќ
:Анета Стојановска Стефанова
:Александар Трајановски
:Јелена Жугиќ
:Саит Алеиви
:Владо Поповски
:Ирена Попова
:Али Берат
:Василка Китановиќ
:Ерџан Селими
:Мирдита Салиу
:Лука Кржалоски
:Луке Галески
;ДУИ
:Бесник Ајет
:Халиде Палоши
:Нора Муамеди Зекири
:БЕСА
:Садат Рамадани
:Ибуш Јусуфи
;Алијанса за Албанците
:Фадиљ Ника
;Левица
:Драгана Велковска
Даме Андреев

**Даме Андреев** (1847 — 1926) — македонски градител и зограф.

## Животопис
[мини|лево|Црквата „Св. Ѓорѓи“ во [Призрен]]
Бил син на познатиот градител Андреја Дамјанов. Негово дело е црквата „Св. Кирил и Методиј“ во Тетово, градена од 1885 година, а осветена во 1925 година. Во 1905 тајфата на Андреев ја довршила црквата „Успение Богородично во Велес и ја гради црквата „Св. Димитрија“ во Скопје. Во 1885 година ја гради црквата „Св. Ѓорѓи“ во Призрен.

Категорија:Родени во 1847 година
Категорија:Претставници на Дебарската школа
Јанко Георгиев (зограф)

**Јанко Георгиев** - македонски зограф, претставник на Дебарската школа.

## Биографија
Потекнува од големиот зографски род Рензовци од дебарското мијачко село Тресонче. Син е на Георги Дамјанов, од кого го изучил занаетот. Работел со брата си Јаков и братучедите Даме и Иван Андреев и Петар и Атанас Николови под раководство на татко си и чичковците, кои исто така биле познати зографи.

Заедно со брат си Јаков ги изградиле црквите во Крајници, „Св. Константин и Елена“ во Оморани (1894), манастирот „Свети Архангел Михаил“ кај Горно Чичево и други.

Умира во 1881 година.

Категорија:Претставници на Дебарската школа
Категорија:Македонски зографи
Хумус (јадење)

**Хумус** (на арапски:حمص; на хебрејски: חומוס; на сириски: ḥemṣē ṭḥīnē, на ерменски: համուս) — вид јадење од Блискиот Исток, чии вообичаени состојки се пире од наут и таан (пире од сусам). Тоа е типично јадење во арапската, еврејската, ерменската и левантската кујна.

Потеклото на ова јадење е многу спорно: Најмалку седум земји се сметаат себеси за татковина на хумусот. Се извезува и во Европа или Америка.

## Етимологија
Поимот „хумус“ значи „наут“ на арапски () и на хебрејски (חומוס).

## Потекло
Дивиот наут e ендемски вид на Плодната Полумесечина и затоа неговото одгледување започнало во оваа област. Најстарите археолошки докази за припитомување на овој зеленчук се датирани од 9.900 до 9.500 година пред нашата ера. Првите спомнувања на јадењето датираат од VIII век пр.н.е. во Месопотамија. Модерниот облик на хумус се појавил во Отоманското Царство во текот на XV век.

Според тоа, земјата на потекло на хумусот е непозната, но најмалку осум земји се кандидати, Либан, Израел и Палестина се најактивни на оваа тема, но и Грција, Турција, Јордан, Сирија и Египет. Печатот редовно известува за „хумусната војна“. За неа има снимено и документарен филм.

## Нутритивен интерес
Хумусот содржи наут кој, како и сите мешунки, обезбедува растителни белковини. Сусамот обезбедува снабдување со метионин, една од осумте неопходни аминокиселини.

Тоа е исто така храна богата со растителни влакна, а нејзините масти се главно мононезаситени.

## Подготовка
мини|Украсен хумус.
Сварениот наут, откако ќе се направи многу фино пире, се меша со таанот. Кремастата каша се зачинува со издробен лук, сол и сок од лимон.

Хумусот се служи ладен со маслиново масло, обично попрскан со мелен ким и алепо пипер. Исто така, вообичаено е да се украсува садот со магдонос, наут или домати исечени на мали коцки.

Слично јадење направено од модри патлиџани се нарекува *баба гануш*.

## Наводи

Категорија:Турска кујна
Категорија:Блискоисточна кујна
Категорија:Грчка кујна
Категорија:Либанска кујна
Категорија:Израелска кујна
Категорија:Египетска кујна
Категорија:Сириска кујна
Категорија:Ерменска кујна
Категорија:Арапски зборови
Георги Дамјанов

**Георги Дамјанов** - македонски градител и зограф, претставник на Дебарската школа.

## Биографија
Роден е околу 1784 година во дебарското мијачко село Тресонче, и потекнува од големиот зографски род Рензовци. Татко му Дамјан Јанкулов и дедо му Јанкула Силјанов исто така биле зографи и градители. Работел заедно со браќата Никола, Андреја и Коста, поради што е тешко да се посочи поединечната работа на секој посебно. По смртта на татко им, Георги го презема водството, и работи заедно со браќата, развивајќи значителна дејност. Четворицата браќа истовремено биле иконописци, резбари и градители. Со тек на времето секој од нив специјализира во некој од тие занаети. Браќата живееле во Папрадиште, од каде патувале по работа до различни краишта, стигајќи до Солун, Босна и Херцеговина.

Георги Дамјанов е автор на ерминија од 1832 година, чиј ракопис од 264 листа се чува во Универзитетската библиотека во Софија.

Починал во 1880 година.

Категорија:Македонски зографи
Категорија:Претставници на Дебарската школа
Таджин

**Таджин** или **тагин** е берберско јадење, именувано по земјениот сад во кој се готви.  Се нарекува и *марак* или *марка* .
[мини| Статуа Таджин во [Сафи|Сафи, Мароко]]
мини| Таджин грнчар
мини|  Готвење на Таджин
арапски  *ṭažin* е изведен од берберски *ṭajin* „плиток земјен сад“, од старогрчки  *тагенон* „тава, тенџере“.   

## Потекло
## Наводи

Категорија:Блискоисточна кујна
Категорија:Средоземна кујна
Категорија:Арапска кујна
Анастас Николов

**Анастас (Наце) Николов** - македонски зограф и резбар, претставник на Дебарската школа.

## Биографија
Роден е во втората половина на XIX век во дебарското мијачко село Тресонче, во семејството на познатиот зограф Никола Дамјанов. Потекнува од големиот зографски род Рензовци. Работел како учител во Прилеп, Гевгелија и на други места. Како и неговите роднини се занимавал и со резбарство - учествувал во резбањето на иконостасот на црквата „Св. Димитрија“ во Скопје. Подоцна се преселил во Штип.

Категорија:Македонски зографи
Категорија:Претставници на Дебарската школа
Таан

**Таан** - блискоисточен зачин направен од препечен мелен излупен сусам. Се служи само (како макало) или како главна состојка во хумусот, баба ганушот и таан-алвата.

Таанот се користи во кујните на Левант и Источното Средоземје, Јужен Кавказ, како и делови од Северна Африка. Пастата од сусам (иако не се нарекува таан) се користи и во некои кујни од Источна Азија.

## Етимологија
*Таанот* има арапско потекло и доаѓа од колоквијалниот левантски арапски изговор на  (  ). Изведен е од коренот  , што како глагол   значи „мелење“, и исто така го произведува зборот  , „брашно“ во некои дијалекти.

## Историја
Најстарото спомнување на сусам е во документ во клинесто писмо напишан пред 4000 години, кој го опишува обичајот да им се служи на боговите вино од сусам. Историчарот Херодот пишува за одгледувањето на сусам пред 3500 години во регионот на Тигар и Еуфрат во Месопотамија. Главно се користел како извор на масло.

Таанот се спомнува како состојка на *хумус каса*, рецепт препишан во анонимна арапска книга за готвење од 13 век, *Китаб Васф ал-Атима ал-Мутада*.

Пастата од сусам е состојка во некои кинески и јапонски јадења; Сечуанската кујна го користи во некои рецепти за тестенини од дандан. Пастата од сусам се користи и во индиската кујна.

Во Северна Америка, таан од сусам, заедно со други видови суров путер од јаткасти плодови, бил достапен од 1940 година во продавниците за здрава храна.

## Подготовка и складирање
Таанот се прави од семе од сусам кое се натопува во вода и потоа се дроби за да се одвојат триците од јадрата. Меленот семе се натопува во солена вода, поради што триците потонуваат. Пловечките јадра се собираат од површината, се печат и се мелат за да се добие мрсна паста. Може да се подготви и со непечено семе и да се нарече „суров таан“, кој понекогаш се продава како органски прехранбен производ.

Поради високата содржина на масло во таанот, некои производители препорачуваат ладење за да се спречи расипување. Други не препорачуваат ладење, бидејќи тоа го прави производот повискозен и потежок за послужување.

## Исхрана

Во референтна количина од 100 грама, таанот содржи 592 калории, а неговиот состав е 53% масти, 22% јаглехидрати, 17% белковини и 3% вода (табела). Тој е богат извор на тиамин (138% од дневната вредност, ДВ), фосфор (113% ДВ), цинк (49% ДВ), ниацин (38% ДВ), железо (34% ДВ), магнезиум (27% ДВ) и фолати (25% ДВ) (табела). Таанот е умерен извор на калциум, други витамини од групата Б и калиум (табела).

## Наводи

Категорија:Блискоисточна кујна
Категорија:Турска кујна
Категорија:Намази
Категорија:Левантска кујна
Категорија:Иранска кујна
Категорија:Ирачка кујна
Категорија:Грчка кујна
Категорија:Прехранбени состојки
Категорија:Ерменска кујна
Категорија:Арапска кујна
Категорија:Арапски зборови
Петар Николов

**Петар Николов Рензов** — македонски зограф, претставник на Дебарската школа.

## Биографија
Роден е околу 1850 година во Ораовец, во семејството на познатиот зограф Никола Дамјанов. Потекнува од големиот зографски мијачки род Рензовци и е еден од најдобрите претставници на последното поколение зографи од овој род. Учел иконопис од татко си и работел со други зографи.
 
Во 1870 година ги насликал иконите во црквата „Св. Илија“ во с. Сејаце кај Врање заедно со Димитар Папрадишки, Теофан Буџароски и Ангелко Дидон. Дело на Петар и неговиот братучед Ангел Андреев е фрескоживописот во црквата „Св. Ѓорѓи“ во скопското село Блаце од 1875 година. Извршувањето на работата сè уште е неизвесно, а некои од фреските подоцна биле поправени и пресликани.

Автор е на главните икони во црквата „Успение Богородично“ во Велес.

Категорија:Македонски зографи
Категорија:Рензовци
Категорија:Претставници на Дебарската школа
Горно Село (Опеница)

**Горно Село** — археолошко наоѓалиште во охридското село Опеница. Претставува населба од средниот век.

Во нивите на североисточниот крај од селото, близу ридот Кулица, се забележуваат грамади од кршен камен, како и фрагменти од керамички садови. Оттука потекнува еден бронзен прстен што се чува во Заводот и музеј во Охрид.

Ова се смета за постарата населба на Опеница.

## Поврзано
* Лажиште - Вилипец — населба од римското време
* Мадем — топилница од доцноантичкото време
* Релејца — рударски јами од римското време
* Старечки Дол — рудник и топилница од римското време
* Требишки Рид — средновековна населба и некропола
* Црвејнца — населба од неолитското време, некропола од хеленистичкото време и средниот век

## Наводи
Џени Нилсон

алт=Оревокршачка, 2008|мини|Оревокршачка, 2008
**Џени Нилсон** (родена на 4 февруари 1973 година) е шведска балерина и глумица. Танцува со Кралскиот шведски балет каде стана солист во 1999 година и главна балерина во 2001 година.

## Биографија
Нилсон посетувала Шведско балетско училиште, каде што дипломирала во 1991 година. Студирала и драма на Академијата за драмски уметности во Стокхолм и на Кралската академија за драмска уметност во Лондон.

Водечките делови со Кралскиот шведски балет ја вклучиле со улогите Одета / Одил во *[[Лебедово езеро]]*, главната улога во Манон на Кент Мекмилан, Татјана во Џон Кранко Онегин и Хелена во Сон на летната ноќ на Џон Нојмаер. Таа имала турнеи со компании во Јапонија, Франција и Германија.

Во 2001 година, Џени Нилсон ја добила наградата „Филип Морис балетски цвет“.

## Наводи
 


Категорија:Статии со извори на шведски (sv)
Категорија:Луѓе од Стокхолм
Категорија:Живи луѓе
Категорија:Родени во 1973 година
Лажиште (Опеница)

**Лаижиште** или **Вилипец** — археолошко наоѓалиште во охридското село Опеница. Претставува населба од римското време.

На 2&nbsp;км северозападно од селото, лево од патот Охрид - Ресен (А3) има блага падина на која во нивата на Т. Груески се среќаваат фрагменти од керамички садови и градежен материјал. Пред Втората светска војна била откопана ара (жртвеник или олтар) со старогрчки натпис, на сите четири страни украсена со венци од ловорови лисја обесени на овнешки глави, поставени на горниот дел од арата. 

Арата се чува во главната селска црква „Св. Никола“.

## Поврзано
* Горно Село — средновековна населба
* Мадем — топилница од доцноантичкото време
* Релејца — рударски јами од римското време
* Старечки Дол — рудник и топилница од римското време
* Требишки Рид — средновековна населба и некропола
* Црвејнца — населба од неолитското време, некропола од хеленистичкото време и средниот век

## Наводи
Никола Дамјанов

**Никола Дамјанов** е зограф, претставник на Дебарската школа.

## Биографија
Роден е во 1810 година во дебарското мијачко село Тресонче и потекнува од големиот зографски род Рензовци. Татко му Дамјан и дедо му Јанкула исто така биле зографи и градители. Работел заедно со браќата Георги, Андреја и Коста, поради што е тешко да се посочи нивната поединечна работа. Никола и брат му Коста се автори на црквата „Свети Спас“ во Ораовец, завршена во 1839 година.

Категорија:Македонски зографи
Категорија:Претставници на Дебарската школа
Мадем (Опеница)

**Мадем** — археолошко наоѓалиште во охридското село Опеница. Претставува топилница од доцната антика.

На местото каде што Стари Дол се влева во Опеничка Река, на десниот брег под Прентов Мост се наоѓаат остатоци од топена железна руда.

## Поврзано
* Горно Село — средновековна населба
* Лажиште - Вилипец — населба од римското време
* Релејца — рударски јами од римското време
* Старечки Дол — рудник и топилница од римското време
* Требишки Рид — средновековна населба и некропола
* Црвејнца — населба од неолитското време, некропола од хеленистичкото време и средниот век

## Наводи
Стара зграда на Бугарскиот конзулат во Битола

**Зграда на Бугарскиот конзулат** — архитектонска знаменитост во градот Битола. Се наоѓа на улица „Јорго Османо“ бр.20, на раскрсницата со улица „Славко Лумбарко“.

## Историја
Изградена била во почетокот на дваесеттиот век и до 1915 година во неа бил сместен Бугарскиот конзулат во градот.

## Архитектура
Зградата е типичен претставник на еклектичката архитектура од почетокот на дваесеттиот век. Влијанија на неокласичната архитектура има во поделбата на фасадата, распоредувањето на отворите и профилирањето околу нив.

## Наводи

Категорија:Култура на Битола
Категорија:Историја на Битола
Категорија:Знаменитости во Битола
Категорија:Згради и градби во Битола
Таан-алва

**Таан-алва** — познат блискоисточен десерт чии главни состојки се таан, шеќер, ванила. Според видовите, во него се додаваат какао, ф'стаци, мастики, мед и ореви. Откриена е пред 700 години во Денизли од Хасан Басри ефенди. Во последните години наместо шеќер во индустријата за таан-алва се користат сирупи од пченка со висока содржина на гликоза и ниска содржина на фруктоза, разни адитиви (концентрирани белковини од соја и растителни влакна) кои ги врзуваат мастите и белковините.

## Подготовка
Таан-алвата се состои од таан, шеќер и вода. Шеќерот и водата се варат. Идеално е точката на вриење да биде околу 145 степени Целзиусови. Се додава лимонска киселина. Се вари. Се додава гипсофила со вода и се гледа белење. Се добива конзистентност на восок. Таанот и восокот се мешаат. Се додаваат додатоците кои се посакуваат како лешници и кикирики. Се меси, обликува и се лади.

## Наводи

Категорија:Алва
Категорија:Турска кујна
Категорија:Македонска кујна
Категорија:Балканска кујна
Категорија:Турцизми
Ваганска пештера

мини|246x246пискел|Ваганска пештера
**Ваганска пештера** е пештера  на 20&nbsp;km од Шипово,  во Република Српска, БиХ. Се наоѓа во североисточниот дел на планината Виторог, над селото Ваган, на надморска височина од 920 m. Пештерата е од крашко потекло изградена од мезозички варовник. Долго им служела на очарите како засолниште од временските непогоди, но во  последните години станала интересантна поради туризмот. По концентрација на сталактити и сталагмити, таа е една од најзначајните подземни објекти во Република  Српска. До сега се истражени околу  420 m од пештерата. Ваганска пештера е живеалиште на ретки видови на лилјаци, а под заштита е од 1970 година. Оваа пештера е под заштита на Заводот за заштита на културно  историско и природно наследство на  Република Српска, и спаѓа во природно добро од  I категорија.

## Поврзано
* Пештери во Република Српска
* Заводот за заштита на културно историското и природното наследство на Република Српска
## Наводи

## Извори
* Завод за заштиту културно историјског и природног насљеђа Републике Српске: Заштита спелеолошких објеката Републике Српске

## Надворешни врски
* Приједлог за стављање под заштиту као природног добра од изузетног значаја, Републички завод за заштиту културно-историјског и природног насљеђа, Бања Лука, 2008, http://www.scribd.com/doc/13887472/Vaganska-pecina

Категорија:Јањ
Категорија:Општина Шипово
Категорија:Пештери во Република Српска
Категорија:Природни добра во Република Српска
Велика пештера

**Велика пештера** е пештера која се наоѓа веднаш зад селото Кукричје, во Фатничко Поле, општина Билеќа, Република Српска, БиХ.

Велика пештера е најдолгата истражена пештера во Република Српска, а нејзината вкупна должина изнесува 2.800 метри. Двете езера на Велика пештера се живеалишта на рибата пиор. Оваа пештера е под заштита на Заводот за заштита на културното, историското и природното наследство на Република Српска и спаѓа во природното добро од II категорија.

## Поврзано

* Пештери во Република Српска
* Завод за заштита на културното, историското и природното наследство на Република Српска

## Наводи

* Завод за заштита на културното, историското и природното наследство на Република Српска: Заштита на спелеолошки објекти на Република Српска (јазик: српски)
Категорија:Природни добра во Република Српска
Категорија:Пештери во Република Српска
Бочац (Бања Лука)

мини|Бочац
**Бочац** е населено место и месна заедница на подрaчјeто на градот Бања Лука, Република Српска, БиХ. Според прелиминарните податоци од  пописот на жители од  2013 година, во оваа населено место биле попишани *946 лица.* 

Овде се наоѓа Црквата на Светиот цар Константин и Јелена (Бочац).

## Географска положба
200п|лево|Месна заедница Бочац

## Стопанство
Во близина се наоѓа истоимено акумулациско езеро и Хидроелектрана Бочац која го напојува градот Бања Лука со електрична енергија.

## Култура и образование
Во  Бочац погоре од Хидроелектраната се наоѓа и Тврдина Бочац која прв пат се споменува во  1448 година.

## Жители

## Наводи

## Надворешни врски
* Мапе, аеродроми и временска ситуација локација (-{Fallingrain}-)

Категорија:Населени места во Градот Бања Лука
Категорија:Месни заедници во Градот Бања Лука
Категорија:Населени места во Република Српска
Пештера Мишарица

мини|Пештера Мишарица
**Пештерата Мишарица** е пештера која се наоѓа на падините на ридот Понир, во близина на селото Бијели Поток, град Бања Лука, Република Српска, БиХ . Должината на пештерата е 55 метри. Пештерата Мишарица претставува живеалиште на најголемата колонија на лилјаци во Република Српска. Заштитени видови лилјаци кои  живеат во оваа пештера се: Rhinolophus ferrumequinum, Rhinolophus euryale, Myotis myotis и Miniopterus schreibersi. Во пештерата се пронајдени две бронзени секири, венецијански бронзени монети, делови од керамички садови и кремен од кременарка. Оваа пештера е под заштита на Заводот за заштита на културното, историското и природното наследство на Република Српска и припаѓа на природното добро од III категорија.

## Поврзано

* Пештери во Република Српска
* Завод за заштита на културното, историското и природното наследство на Република Српска

## Надворешни врски

* Завод за заштита на културното, историското и природното наследство на Република Српска: Заштита на спелеолошки објекти на Република Српска

Категорија:Природни добра на Република Српска
Категорија:Споменици на природата во Република Српска
Категорија:Пештери во Република Српска
Категорија:Географија на градот Бања Лука
Спортска сала Борик

**Спортска сала Борик** — повеќенаменска спортска сала во Борик, Бања Лука, РС, БиХ . Салата има капацитетот од околу 4.000 седишта. Моментално е домашен терен за БК Борац и РК Борац, како и за многу други спортски клубови од Бања Лука. Покрај спортски настани, во салата се одржуваат и музички концерти, саеми и други културни настани.

Салата Борик официјално била отворена на 20 април 1974 година во 18 часот и 30 минути со ракометен натпревар помеѓу Борац и Витекс од Високо, во кој Борац победил со резултат 29:25, а првиот гол во новата спортска сала го постигнал играчот на Витекс, Фикрет Хурем. 

По повод 20-годишнината од основањето на Република Српска и Денот на Република Српска, салата на 9 јануари 2012 година се одржала свечена академија на која присуствувале многу официјални лица. 

## Надворешни врски

* Јавна установа СЦ Борик -
* Борик сала на (језик: српски)

Категорија:РК Борац Бања Лука
Категорија:КК Борац Бања Лука
Категорија:Спортски сали во Република Српска
Категорија:Спорт во Бања Лука
Спортска сала Пеки

**Спортската сала Пеки** е повеќенаменска спортска сала во општина Пале, град Источно Сараево, РС, БиХ . Капацитетот на салата е 2.360 места. Во моментов е домашен терен за КК Јахорина Пале, РК Пале, КК Феникс Исток Сараево, ОК Студент Пале, КМФ Јахорина Пале, Фудбалската школа „Пикси“ Пале и ЖОК Јахорина Пале, како и за многу други спортски клубови од Пале, како и од Источно Сараево. Покрај спортски настани во салата се одржуваат и музички концерти, саеми и други културни манифестации.

Салата Пеки официјално била отворена на 27 август 2012 година. Името го доби по починатиот градоначалник на Источно Сараево и градоначалник на Пале, Предраг Ласица. Во моментов работат две сали. Голема сала наменета за спортови во сала: одбојка, кошарка, ракомет, мал фудбал и ритмичка гимнастика. Малата сала е наменета за сите видови боречки спортови и вештини. Салите се направени и опремени по најнови светски стандарди, што значи дека спортската сала „Пеки“ ги исполнува сите услови за одржување на меѓународни натпревари, како за спортови во сала, така и за боречки вештини.

Спортската сала „Пеки“ со одлука на Собранието е споена со Јавната установа за култура „Културно-спортски центар“ Пале, а се наоѓа во објектот Спортско деловен центар „Пеки“. Спортско-деловниот центар „Пеки“ е сместен покрај самиот брегот на реката Миљацка, помеѓу зградата на административниот центар на општината Пале и фудбалскиот стадион „Романија“.

## Надворешни врски

* Спортско деловен центар „Пеки“.
Категорија:Спорт во Источно Сараево
Категорија:Спортски сали во Република Српска
Паљанска Миљацка

**Паљанска Миљацка**, порано позната како *Паоштица*  е составен дел на реката Миљацка. Извира на локацијата Беговина кај Пале. Името го добила по градот Пале во чија близина извира. Долга е 12,9 километри. Со најдолгиот дел од својот тек тече низ општина Пале, а на границата на општина Пале и општина Источен Стари Град се сретнува со Мокрањска Миљацка. Се нарекува Миљацка кај Булог и Довлиќ.

## Одлики
Извира на надморска височина од 1.010 м, а со Мокрањска Миљацка се соединува на надморска височина од 624 м.

## Галерија

Миљацка - извор 1.jpg|
Миљацка - извор 2.jpg|
Миљацка - извор 3.jpg|


## Наводи

## Литература

* 
* 

Категорија:Реки во Република Српска
Кристоф Најдовски

**Кристоф Најдовски** (, ) — француски политичар, поранешен член на Европа Екологија Зелени. Тој е заменик-градоначалник на Париз задолжен за ресорот за мали деца од 2008 до 2014 година, транспорт, преселувања, патишта и јавен простор од 2014 до 2020 година и обновување на вегетацијата на јавниот простор, зелените површини, биолошката разновидност и состојбата на животните од 2020 година. Од 2018 до 2021 година е претседател на Европската велосипедска федерација .

## Потекло и образование
Кристоф Најдовски е роден во 20. арондисман на Париз , во имигрантско семејство кое пристигнало од Македонија една година пред неговото раѓање. Израснал во Порт де Венсен каде неговата мајка била домарка  (консиерж), додека неговиот татко бил специјализиран работник во фабриките на Рено во Булоњ-Бијанкур .

Студирал економија и во 1992 година се здобил со магистерска диплома за економија на животна средина (неговата теза била за управување со урбан отпад во Сена  и Марна ). Потоа полагал за професорски сертификат по економски и општествени науки што ќе му овозможи да предава петнаесет години во парискиот регион , во Витри-сир-Сен, во Сен Дени потоа во Париз, во гимназијата „Пол Валери“. До 2013 година предавал социјални политики на Универзитетскиот технолошки институт во Бобињи.

Од 2018 до 2021 година е претседател на Европската велосипедска федерација, што се сметало за лобирање за велосипедизмот.

## Политички ангажман
Кристоф Најдовски ја открил екологијата за време на факултетските студии, во контакт со неговиот професор Рене Пасе и во тоа време бил заинтересиран за борбата против апартхејдот како и за милитантните активности на Вацлав Хавел и Чико Мендес .

Се приклучил на  Зелените во 1993 година кога избрале да се позиционираат лево . Оттогаш почнал да работи како локален активист.

Се кандидирал на општинските избори во 1995 во 12&nbsp;арондисман на Париз (каде што живее ) во неподобна позиција. Кандидат е во 1997 година на парламентарните избори во 8 изборна единица на Париз.

## Наводи

### Надворешни врски
* Blog de Christophe Najdovski 
* Sa fiche sur le site de la mairie de Paris

Категорија:Француски политичари
Категорија:Французи со македонско потекло
Релејца (Опеница)

**Релејца** — археолошко наоѓалиште во охридското село Опеница. Претставува збир рударски јами од римско време.

На околу 2&nbsp;км источно од селото, во непосредната близина на патот што води за Прентов Мост, во периодот 1927-1929 г. е извршена експлоатација на рудникот за сребро, злато, бакар и никел. Во текот на работите биле откриени стари окна и во нив биле најдени рударски алатки и друга опрема, кои не се зачувани. По површината на теренот има фрагменти од керамички садови и питоси.

## Поврзано
* Горно Село — средновековна населба
* Лажиште - Вилипец — населба од римското време
* Мадем — топилница од доцноантичкото време
* Старечки Дол — рудник и топилница од римското време
* Требишки Рид — средновековна населба и некропола
* Црвејнца — населба од неолитското време, некропола од хеленистичкото време и средниот век

## Наводи
Оровник (археолошко наоѓалиште)

**Оровник** — археолошко наоѓалиште во охридското село Оровник, Општина Дебрца. Претставува населба и некропола од хеленистичко и римско време.

Во централниот дел на селото, западно од селската црква, во дворот на Трајан Секулоски се откриени темели од објекти ѕидани од камен и варов малтер, како и повеќе гробови градени, исто така, од кршен камен и варов малтер, а некои од тули. По површината се среќава множество фрагменти од керамички садови. Источно од црквата, во дворот на Крсте Митески, во 1962 година бил откриен гроб од камени плочи во кој се најдени бронзена монета од Аврелијан (275 г.) и една мермерна птица со природна големина.

Во источниот дел на селото, во дворното место на Бранко Мојсоски, при изградбата на гаража се откриени остатоци од римски терми, на кои во 1981 г. се извршени археолошки истражувања. Северозападно од селото на неколку места се откриени керамички цевки од водовод кој водел кон термите.

Наодите се чуваат во Заводот и музеј во Охрид.

## Поврзано
* Под Црквата — некропола од железно време
* Тројани — некропола од римско време

## Наводи
Под Црквата (Оровник)

**Под Црквата** — археолошко наоѓалиште во охридското село Оровник, Општина Дебрца. Претставува некропола и железното време.

Западно од селската црква, на просторот на куќата и дворот на Трајан Секулоски се откриени повеќе гробни конструкции од кршен камен, а некои од тули. По површината на дворот има фрагменти од керамички садови карактеристични за железното време.

## Поврзано
* Оровник — населба и некропола од хеленистичко и римско време
* Тројани — некропола од римско време

## Наводи
Тројани (Оровник)

**Тројани** — археолошко наоѓалиште во охридското село Оровник, Општина Дебрца. Претставува некропола и римското време.

На околу 2,5&nbsp;км источно од селото, во пазувите на Вишовска Планина, во јужното подножје на Тројанска Чука и непосредно покрај стариот пат за селото Долно Лакочереј се откриени повеќе гробови.

## Поврзано
* Оровник — населба и некропола од хеленистичко и римско време
* Под Црквата — некропола од железно време

## Наводи
Калуѓероец (Слатино)

**Калуѓероец** — археолошко наоѓалиште во охридското село Слатино, Општина Дебрца. Претставува сакрален објект од средниот век.

Се наоѓа на околу 800&nbsp;м југоисточно (повеќе јужно) од селото, на исклучително стрмна падина. На централното место падината е поблага, со богати бигорни неста — грамади од камења, кои зборуваат за постоење на сакрален објект, можеби и помал манастирски комплекс од развиениот среден век.

## Поврзано
* Бањи - Бигори — населба од римско време
* Градиште — утврдена населба од доцноантичко време
* Избичани — населба од средниот век
* Преслоп — некропола од раниот среден век
* Св. Јован Бигорски — црква од раниот среден век
* Селце — населба од средниот век

## Наводи
Св. Јован Бигорски (Слатино)

**Св. Јован Бигорски** — археолошко наоѓалиште во охридското село Слатино, Општина Дебрца. Претставува црква од раниот среден век.

На околу 800&nbsp;м западно од селото, на мала висорамнина источно покрај Слатинското Езеро се наоѓа поновата манастирска црква „Св. Јован Бигорски“ („Св. Јован Крстител“) изградена врз темели од постара истоимена црква. 

Всушност станува збор за дамнешен манастирски комплекс за чија судбина постојат повеќе варијанти од едно исто предание кое овој црковен комплекс го поврзува со манастирот „Св. Јован Бигорски“ кај Дебар.

## Поврзано
* Бањи - Бигори — населба од римско време
* Градиште — утврдена населба од доцноантичко време
* Избичани — населба од средниот век
* Калуѓероец — сакрален објект од средниот век
* Преслоп — некропола од раниот среден век
* Селце — населба од средниот век

## Наводи
Пирчишта (Свиништа)

**Пирчишта** — археолошко наоѓалиште во охридското село Свиништа. Претставува населба од неолитот и тврдина од средниот век.

На околу 4&nbsp;км југозападно од селото и северно од Прентов Мост има рид со зарамнет врв на кој се наоѓаат остатоци од утврдување со површина од 35 × 25&nbsp;м. Ѕидовите се привидно широки и не може да им се одреди точната ширина. На површината има многу фрагменти од покривни ќерамиди, кршен камен и варов малтер, а на одделни места и дупки од диви копачи. 

На југоисточната падина од ридот се среќаваат фрагменти од керамички садови од неолитското време.

## Поврзано
* Дабје — средновековна црква
* Долиште — населба и топилница од доцноантичко време
* Манастириште — раносредновековна црква

## Наводи
Старечки Дол (Опеница)

**Старечки Дол** — археолошко наоѓалиште во охридското село Опеница. Претставува рудник со топилница од римско време.

Се наоѓаат северно од селото, на 14-тиот километар на патот Охрид - Ресен (A3), на околу 150&nbsp;м северно од влезот во долот. На десниот брег се забележуваат рударски окна кои во периодот 1935-1938&nbsp;г. биле испитувани од страна на една англиска експедиција. 

Најдени се рударски алатки кои веројатно биле однесени во Англија. Подоцна, во 1952&nbsp;г. се вршени истражувања и од страна на Геолошкиот завод на Македонија при што бил најден рударски чекан.

## Поврзано
* Горно Село — средновековна населба
* Лажиште - Вилипец — населба од римското време
* Мадем — топилница од доцноантичкото време
* Релејца — рударски јами од римското време
* Требишки Рид — средновековна населба и некропола
* Црвејнца — населба од неолитското време, некропола од хеленистичкото време и средниот век

## Наводи
Долиште (Свиништа)

**Долиште** — археолошко наоѓалиште во охридското село Свиништа. Претставува населба и топилница од доцната антика.

На западниот раб на селото, во непосредната близина на плевната на П. Смилески, по површините на нивите се среќаваат фрагменти од керамички садови, питоси, градежен материјал и остатоци од топена железна руда. Во атарот на селото се регистрирани стари рударски окна кај месноста Дувло, до изворите на Свинишка Река.

## Поврзано
* Дабје — средновековна црква
* Манастириште — раносредновековна црква
* Пирчишта — населба од неолитот и средновековна тврдина

## Наводи
Дабје (Свиништа)

**Дабје** — археолошко наоѓалиште во охридското село Свиништа. Претставува црква од средниот век.

Во западното подножје на селото, на околу 50 м од последната куќа и десно од патот Прентов Мост - Свиништа се гледаат грамади од кршен камен, бигор и фрагменти од покривни ќерамиди распослани на простор од 30 × 30&nbsp;м.

## Поврзано
* Долиште — населба и топилница од доцноантичко време
* Манастириште — раносредновековна црква
* Пирчишта — населба од неолитот и средновековна тврдина

## Наводи
Манастириште (Свиништа)

**Манастириште** — археолошко наоѓалиште во охридското село Свиништа. Претставува црква од раниот средниот век.

На 3&nbsp;км јужно од селото по површините на нивите се среќаваат остатоци од градба. Просторот е раскопуван од диви копачи при што е откриен ѕид со правец исток-запад, граден од покрупни камења и од поситни плочести камења врзувани со варов малтер. Зачуван е во височина од 1,10&nbsp;м и е широк 0,70-0,80&nbsp;м. 

По површината се среќаваат фрагменти од покривни ќерамиди и обработен бигор.

## Поврзано
* Дабје — средновековна црква
* Долиште — населба и топилница од доцноантичко време
* Пирчишта — населба од неолитот и средновековна тврдина

## Наводи
Туше Варница (Рамне)

**Туше Варница** — археолошко наоѓалиште во охридското село Рамне. Претставува населба од средниот век.

На околу 1&nbsp;км источно од електроцентралата се забележуваат остатоци од ѕидови на објекти. Во југозападниот дел на нивата на Илија Велјаноски, по површината има многу фрагменти од покривни ќерамиди. На овој дел е најден и врв од железна стрела.

Наодите се чуваат во Заводот и музеј во Охрид.

## Поврзано
* Кумбаревци — средновековна црква и некропола
* Макла — средновековна некропола
* Манастири — средновековна црква и некропола
* Рамненски Лозја — населба и некропола од римско време
* Св. Атанасија — средновековна црква
* Св. Варвара — средновековна црква и некропола
* Св. Врачи — средновековна црква и некропола
* Св. Илија — средновековна црква

## Наводи